RÅDETS FORORDNING (EF) Nr. 2863/98 af 30. december 1998 om ændring af forordning (EF) nr. 70/97 om ordningen for indførsel i Fællesskabet af produkter med oprindelse i Republikken Bosnien-Hercegovina og Republikken Kroatien og om indførsel af vin med oprindelse i Den Tidligere Jugoslaviske Republik Makedonien og Republikken Slovenien

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger

Rådets forordning (EF) nr. 70/97 af 20. december 1996 om ordningen for indførsel i Fællesskabet af produkter med oprindelse i Republikken Bosnien-Hercegovina og Republikken Kroatien og om indførsel af vin med oprindelse i den tidligere Jugoslaviske Republik Makedonien og Republikken Slovenien (1), udløber den 31. december 1998;

denne ordning vil til sin tid blive erstattet med bestemmelser i bilaterale aftaler, hvorom der skal forhandles med de berørte lande; i mellemtiden bør ordningen i henhold til forordning (EF) nr. 70/97 opretholdes; toldlofterne for industrivarer bør forhøjes årligt med 5 % som fastsat i artikel 4, stk. 1, i nævnte forordning; som følge af ændringer af den kombinerede nomenklatur og Taric-underopdelingerne bør nævnte forordning ændres tilsvarende;

ved Kommissionens forordning (EF) nr. 12/97 (2) ændres afsnit IV, kapitel 2, i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (3); artikel 1, stk. 3, i forordning (EF) nr. 70/97 bør derfor ændres tilsvarende;

for at undgå ulemper for Fællesskabets agurkeindustri er det nødvendigt at give indrømmelser for disse produkter inden for rammerne af et toldkontingent i stedet for en referencemængde;

i overensstemmelse med Rådets konklusioner af 29. april 1997 er der stillet visse betingelser for udviklingen af de bilaterale forbindelser mellem Den Europæiske Union og det tidligere Jugoslaviens efterfølgerstater, undtagen Slovenien; en forlængelse af de autonome handelspræferencer er betinget af overholdelse af de grundlæggende principper vedrørende demokrati og menneskerettighederne og de berørte landes villighed til at udvikle deres indbyrdes økonomiske forbindelser; det er derfor hensigtsmæssigt at overvåge, om Bosnien-Hercegovina, Kroatien og Forbundsrepublikken Jugoslavien overholder disse betingelser; Rådet vedtog den 9. november 1998 konklusioner om fremskridt i disse lande med hensyn til overholdelsen af disse betingelser;

der er sket visse fremskridt i Bosnien-Hercegovina og Kroatien med hensyn til styrkelse af demokratiet og menneskerettighederne og udvikling af handelsforbindelser med nabolande; disse lande bør derfor fortsat have adgang til den autonome handelsordning i 1999;

da de autonome handelspræferencer blev udvidet den 29. april 1997 til også at gælde for Forbundsrepublikken Jugoslavien, afgav Rådet en erklæring, hvori den gav udtryk for sine forventninger med hensyn til demokratisering, særlig en fuldstændig og hurtig realisering af henstillingerne i Gonzalez-rapporten; det blev også bemærket, at i mangel af fremskridt i retning af opfyldelse af disse kriterier, ville afgørelsen om autonome handelspræferencer blive taget op til fornyet overvejelse; der er ikke sket noget væsentligt fremskridt på dette område, og det er derfor ikke hensigtsmæssigt for nærværende at lade Forbundsrepublikken Jugoslavien få adgang til den autonome handelsordning for 1999, idet dette ikke udelukker muligheden for at optage den på et senere tidspunkt, hvis forholdene tillader det -

UDSTEDT FØLGENDE FORORDNING:

Artikel 1

Forordning (EF) nr. 70/97 ændres således:

1) I artikel 1, stk. 3, ændres »afdeling 3 i Kommissionens forordning (EØF) nr. 2454/93« til »afdeling 2 i Kommissionens forordning (EØF) nr. 2454/93«.

2) Artikel 14, stk. 2, affattes således:

»Den anvendes fra den 1. januar 1997 til den 31. december 1999«.

3) De angivne mængder for toldlofterne i kolonne 4 i bilag C I, C II, C III og C IV erstattes for 1999 med mængderne i bilaget til nærværende forordning for de tilsvarende løbenumre.

4) Der foretages følgende ændringer af KN-koder og varebeskrivelser og fodnoter:

a) I bilag C I for løbenummer 01.0050 udgår følgende:

>TABELPOSITION>

b) I bilag C I for løbenummer 01.0220 erstattes:

i)

>TABELPOSITION>

med:

>TABELPOSITION>

ii)

>TABELPOSITION>

med:

>TABELPOSITION>

c) I slutningen af bilag C I affattes fodnote 1) således:

»(1) Henførsel under denne position sker på de betingelser, der er fastsat i de relevante fællesskabsbestemmelser«.

d) I bilag C II for løbenummer 03.0010:

i) udgår KN-kode 2710 00 85 og varebeskrivelsen samt fodnote 1) i slutningen af bilaget

ii) erstattes KN-kode 2710 00 98 med KN-kode 2710 00 97.

5) I bilag C V, Taric-underopdelinger,

a) indsættes følgende:

>TABELPOSITION>

b) for løbenummer 06.0070, læses Taric-underopdelinger for ex 7213 91 70 i tredje kolonne som »91 og 95«, og der indsættes følgende:

>TABELPOSITION>

6) I bilag D:

a) udgår følgende rubrik:

>TABELPOSITION>

b) I kolonne 4, for toldindrømmelser for »surkål« (nævnt under KN-kode ex 2004 90 30 og 2005 90 75) tilføjes følgende efter ordet »(referencemængde)«: »(anført med løbenummer 18.0550)«;

7) I bilag E:

a) Følgende tilføjes:

>TABELPOSITION>

b) I skemaet »Taric-koder«:

i) udgår Taric underkode »40« for løbenummer 09.1507, KN-kode ex 0703 20 00

ii) tilføjes følgende efter løbenummer 09.1507:

>TABELPOSITION>

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. december 1998.

På Rådets vegne

W. SCHÜSSEL

Formand

(1) EFT L 16 af 18. 1. 1997, s. 1. Forordningen er senest ændret ved forordning (EF) nr. 2636/97 (EFT L 356 af 31. 12. 1997, s. 16).

(2) EFT L 9 af 13. 1. 1997, s. 1.

(3) EFT L 253 af 11. 10. 1993, s. 1. Forordningen er senest ændret ved forordning (EF) nr. 75/98 (EFT L 7 af 13. 1. 1998, s. 3).

BILAG

>TABELPOSITION>